כתונת הפסים

כתונת הפסים היא בגד שלפי המקרא נתן יעקב במתנה ליוסף בנו. בעיני שאר בני יעקב סימלה כתונת הפסים את העדפתו של יוסף על פניהם, דבר שהגביר את השנאה אליו, והוביל לבסוף למכירתו למצרים.

 הכתונת 
טקסט=אחי יוסף מביאים את כתונת הפסים ליעקב. מאת ג'ון מורפי, 1782.|ממוזער|253x253 פיקסלים|אחי יוסף מביאים את כתונת הפסים ליעקב.
כתונת הפסים הייתה לבוש או חולצה שנתן יעקב ליוסף בנו, וככל הנראה הייתה עשויה פשתן (או כותנה). במשמעות המילה "פסים" נחלקו הפרשנים המסורתיים: יש שראו במילה זו תיאור של בד הכתונת, שהיה עשוי פסים-פסים של אריג שנצבע בצבעים שוניםאבן עזרא בראשית לז ג, ד"ה פסים., יש שראו ב"פסים" מילה המתארת בד רקוםמצודת ציון שמואל ב י ג יח, ד"ה פסים, ויש שסברו שהיא מתארת את אורך השרוולים של הכתונת, שהגיעו עד "פס היד"ילקוט שמעוני בראשית לז, ג; בראשית רבה סדר וישב פפ"ד, ח.. יש הסבורים שפסים אלו היו בצבע תכלת יוקרתי. למרות כל הניסיונות לשחזר את צורתה של כתונת הפסים, קשה לקבוע בוודאות כיצד היא נראתה בפועל (גלפז-גלר).

 משמעותה 
מהמקרא עולה שכתונת הפסים ביטאה את אהבתו של יעקב ליוסף בנו הצעיר: "וישראל אהב את יוסף מכל בניו כי בן זקונים הוא לו ועשה לו כתונת פסים" (בראשית לז, ג). לאחר שנמכר יוסף בידי אחיו למצרים, טבלו האחים את כתונת יוסף בדם עז ששחטו, והביאו אותה לאביהם כממצא שמעיד על מותו של יוסף (שם, לא-לב).

 אזכורים נוספים 
כתונת פסים נזכרת גם במעשה אמנון ותמר: "ועליה כתונת פסים כי כן תלבשנה בנות במלך הבתולות מעילים" (שמואל ב יג, יח). מן ההקשר ברור שמדובר בבגד עליון יוקרתי. יש שראו בדבר ראיה לכך שכתונת הפסים של יוסף ביטאה את תפקידו הרם במשפחת יעקב.

תיאור ביצירות אומנות
נושא כתונת הפסים של יוסף זכה לביטוי ביצירות אומנות שונות לאורך ההיסטוריה. אחת היצירות הבולטות היא "הבאת כתונת יוסף ליעקב" מאת הצייר הספרדי דייגו ולאסקז, אשר צוירה בשנת 1630. ציור זה הוא התיאור היחיד של סצנה מקראית ביצירתו של ולאסקז, והוא משקף השפעות של אומנות איטלקית מתקופתו.

 התייחסויות בתרבות 
"כתנות פסים" (בלשון רבים), פותח את שירו של משה אבן עזרא "כתנות פסים לבש הגן", ככינוי לפסים הפורחים של ערוגות הגָּן עם בוא האביב.

הכתונת נזכרת בשמו של המחזמר יוסף וכתונת הפסים המשגעת, ובשיר הישראלי כתונת פסים היא מסמלת את ריבוי הגוונים בעם.

הכתונת נזכרת גם בשיר משנת 1971, "Coat of Many Colors", של הזמרת דולי פרטון.

היצירה "כתונת איש המחנות", של אבנר טריינין, מבוססת על סיפור כתונת הפסים של יוסףצילה רון, עיון בשירו של אבנר טריינין "כתונת איש המחנות". ספרות ילדים ונוער, שנה י"א, גליונות ב'-ג' (מ"ב-מ"ג) (1985), עמ׳ 54–64..

 ראו גם 
 כתונת (בגד כהונה)

 לקריאה נוספת 

 ד"ר פנינה גלפז-גלר, על שתי כותנות פסים, בתוך: קולם של בגדים: מלבושים במקרא, הוצאת כרמל, תשס"ח
 יעקב עציון, כתנות ללא פסים, מעמקים: כתב עת וירטואלי לספרות ואמנות, 37, טבת תשע"א

קישורים חיצוניים

הערות שוליים

קטגוריה:פרשת יוסף ואחיו
קטגוריה:פרשת וישב
קטגוריה:לבוש יהודי